На основу члана 55, 57. и 60. став 1. тачка 2) Закона о јавним набавкама („Службени гласник Републике Србије”, број 124/12, 14/15, 68/15) и Одлуке о покретању поступка јавне набавке број 404-44/2015-03 од 09.12.2015.године, Фонд за безбедност саобраћаја на путевима у општини Љубовија, дана 10.12.2015. године, објављује:

**ПОЗИВ ЗА ПОДНОШЕЊЕ ПОНУДА**

**у поступку јавне набавке мале вредности број ЈН 1/2015**

***Набавка брзиномера (дигитални мерач брзине на путевима) са уградњом***

**Назив, адреса и интернет страница Наручиоца**: Фонд за безбедност саобраћаја на путевима у општини Љубовија, Војводе Мишића 45, 15320 Љубовија, [www.ljubovija.rs](http://www.ljubovija.rs)

**Врста наручиоца**: градска и општинска управа

**Врста поступка јавне набавке**: поступак јавне набавке мале вредности

**Врста предмета јавне набавке**: добра

**Опис предмета јавне набавке, назив и ознака из општег речника набавке:** брзиномер (дигитални мерач брзине на путевима) са монтажом и уградњом истог, према техничкој спецификацији наведеној у конкурсној документацији.

Назив и ознака из општег речника набавке: 34970000 – опрема за контролу саобраћаја

**Критеријум за доделу уговора:** „најнижа понуђена цена“.

**Начин преузимања конкурсне документације, односно интернет адресa где је конкурсна документација доступна:** Конкурсна документација је доступна на Порталу јавних набавки и интернет страници општине [www.ljubovija.rs](http://www.ljubovija.rs), а може се преузети и непосредно у просторијама Општине Љубовија.

**Начин подношења понуде и рок:** Понуде се могу достављати лично или путем поште, на адресу Наручиоца – Фонд за безбедност саобраћаја на путевима у општини Љубовија, Војводе Мишића 45, 15320 Љубовија, сваког радног дана од 07 до 15 часова и морају се налазити у затвореној коверти са назнаком - „ПОНУДА - НЕ ОТВАРАТИ – јавна набавка брзиномера (дигитални мерач брзине на путевима) са уградњом, редни број ЈН 1/2015“.

Понуђач је дужан да на коверти назначи назив, адресу, телефон и контакт особу.

Крајњи рок за подношење понуда је **18.12.2015.** године до **12,00** часова.

**Место, време и начин отварања понуда:** Јавно отварање понуда обавиће се **18.12.2015.** године у **13,00** часова у просторијама Општине Љубовија, Војводе Мишића 45, 15320 Љубовија, уз присуство овлашћених представника понуђача.

Поступак отварања понуда спроводи Комисија образована решењем Наручиоца.

**Услови под којима представници понуђача могу учествовати у поступку отварања понуда:** Представници понуђача који присуствују јавном отварању понуда, морају да доставе Комисији заведено и оверено овлашћење за учешће у поступку отварања предметне јавне набавке, у противном наступају као јавност и не могу предузимати активне радње у поступку (потписивање записника, истицање приговора и др).

**Рок за доношење одлуке:** Наручилац ће одлуку о додели уговора о јавној набавци донети сходно члану 108. став 2. ЗЈН у року од 10 дана од дана јавног отварања понуда.

**Лица за контакт:** Дарко Павићевић,тел. 015/561-513, факс: 015/561-747, сваког радног дана (понедељак-петак) у периоду од 7 до 15 часова.

Број: 404-44/2015-03

Датум: 10.12.2015. године

**КОМИСИЈА ЗА ЈАВНЕ НАБАВКЕ**

**ФОНДА ЗА БЕЗБЕДНОСТ САОБРАЋАЈА НА ПУТЕВИМА У ОПШТИНИ ЉУБОВИЈА**